***Cagliostrin dvorac*** (jap. *Rupan sansei: Kariosutoro no shiro*; eng. *The Castle of Cagliostro*) je japanski anime humorni pustolovni film iz 1979. kojeg je režirao Hayao Miyazaki. To je Miyazakijev prvi dugometražni animirani film, a drugi iz serijala o lopovu Lupinu III. U njemu su se pojavili slavni likovi iz serijala **Lupin III** koji su ovom prilikom završili u izmišljenoj kneževini Cagliostro.

Prema nekim kritičarima, to je najbolji animirani film o Lupinu III. U časopisu *Animage*, *Cagliostrin dvorac* je 1980. osvojio peto mjesto na listi najboljih anime ostvarenja godine sa 458 glasom.

Radnja
------

Nakon uspješne pljačke casina i bijega od policije, lopov **Lupin** i njegov kolega **Jigen** shvate da je novac koji su ukrali zapravo bezvrijedan jer je falsificiran. Kako bi otkrili autore falsificiranih novčanica, njih dvoje slijede trag koji ih vodi do tajnovite i slikovite kneževine **Cagliostro**, najmanje države svijeta koja broji samo 3.500 stanovnika. Lupin i Jigen tamo stignu autom no zaustave se zbog kvara na cesti. Upravo kada poprave vozilo, prestigne ih djevojka **Clarissa** koju progone neki kriminalci. Lupin ju pokuša spasiti, ali neuspješno jer ju kriminalci otmu u brodu.

No on je od nje dobio tajnoviti prsten i otkrio da ju zatvorenom u dvorcu drži zli grof Cagliostro koji ju kani prislino oženiti, a usput se bavi i falsificiranjem novca. Lupin se sjeti da mu je ta djevojka jednom spasila život te ju odluči spasiti iz dvorca. U dvorac stigne i inspektor Zenigata i njegovi policajci da bi dali pojačanje grofu Cagliostru, ne znajući da pomažu zločincu i diktatoru. No, Lupin i Jigen se ne daju smesti te uspiju osloboditi Clarissu, dok Cagliostro pogiba u svojem dvorcu pokušavajući uz pomoč prstena otkriti tajno blago. Iako je Clarissa htjela da Lupin ostane u njenom kraljevstvu, on i Jigen odlaze i nastavljaju bijeg od inspektora Zenigatea.

Glasovi
-------

* Yasuo Yamada kao **Arsene Lupin III**.
* Kiyoshi Kobayashi kao **Jigen Daisuke**
* Sumi Shimamoto kao **Princeza Clarissa**
* Taro Ishida kao **Vojvoda Cagliostro**
* Goro Naya kao **Inspektor Zenigata**

Distribucija
------------

1979. Tokyo Movie Shinsha je pustio originalnu verziju u kinma Japana. 1991. MGM je stvorio verziju sa titlovima za američka kina. **MGM** i **UA Home Video** zajedno su objavili film na videu 1992. u sinkroniziranoj, engleskoj verziji. Ta je sinkronizacja bila kritizirana jer izbacila sve tragove japanskih slova i previše izmjenila prijevod dijaloga. 2000. **Manga Entertainment** je stvorio potpuno novu sinkronizaciju, koja je bila hvaljena zbog razmjerno vjernog prijevoda. 2006. pojavilo se posebno izdanje filma na DVD-u koje je između ostalog nudilo i intervju sa redateljom animacije Yasouom Otsukom te skice filma. Za sada se film još uvijek nije pojavio na tržištu Hrvatske.

Nagrade
-------

* Nominacija za **Nagradu Saturn** (najbolji međunarodni film).
* Osvojen **Mainichi Film Concours** (najbolji film).

Zanimljivosti
-------------

* Disneyjev animirani film "**Veliki mišji detektiv**" z 1986. dijeli mnogo sličnih scena sa ovim filmom, pogotovo pri obračunu na satu.
* Doista je postojala stvarna ličnost zvana Alessandro Cagliostro, alkemist, mason i krivotvoritelj iz 18. stoljeća, koji je bio uzor tvorcima pri pisanju priče.
* Postoji duga legenda da je Steven Spielberg vidio film kada je prikazan na Canneskom filmskom festivalu te da je izjavio da se radi o jednom od "najboljih pustolovnih filmova svih vremena". Iako ta glasina nikada nije potvrđena, Manga Video ju je stavila na koricama DVD-a 2000.
* Ovo je bio posljednji službeni Lupin projekt za Miyazakija; kasnije je režirao još samo dvije epizode serije **Shin Rupan Sansei** 1980. pod pseudonimom *Tereki Tsutomu* prije nego je zauvijek ostavio Lupina.
* Sumi Shimamoto je htjela posuditi glas anime seriji "Akage no An", ali nije dobila ulogu. Ipak, čuo ju je Miyazaki te joj je dao ulogu Clarisse u ovom filmu.
* Miyazaki isprva nije trebao režirati *Cagliostra*, nego Yasuo Otsuka. Otsuki se nije svidio prvotni scenarij pa je zamolio Miyazakija da ga prepravi, što je ovaj i učinio te dobio i posao redatelja.

Kritike
-------

> Naravno, to nije veliki trijumf za filmotvorstvo, ali je ipak zabavno.
> 
> – Marc Savlov

> Sa svojim kaskaderskim scenama izvan ovog svijeta, pametnim dijalozima i neobičnom režijom, *Cagliostrin dvorac* se izdvaja kao pravo remek-djelo među anime filmovima.
> 
> – Charles McCarter

> Najbolja stvar u ovom filmu je ta da se odbija shvatiti ozbiljno. Obožavao sam kako vas događaji u priči zadirkuju tako suptilno, pripremajući vas na neku dramatičnu sekvencu, i onda *bum!*, lupe vas tipičnim Lupinskim humorom. Krivim briljantni scenarij koji me je natjerao da se smijem i poistovjetim sa likovima..."Cagliostrin dvorac" je svjedočenje majstorskom pisanju stare škole. Većini modernih anime filmova nedostaje stil i *flair* ovog filma, automatski ga izdvajajući kao veliko neonsko svjetlo. Kakav prekrasan put natrag u vrijeme kada su takve stvari bile važne u animeima.
> 
> – Kain, 

> Iako neću reći da je ovo savršen anime, imao sam zbilja problema naći bilo kakve mane u njemu. Jedino što sam našao je da se pomalo osjeća zastarjelim, kao da gledate stari američki crtić. No, ni to možda i nije loša stvar. Da budem iskren, *Caglisotrin dvorac* je nevjerojatan i ne biste trebali imati izgovor ne gledati ga. Ovo je jedan film koji odmah odlazi na listu mojih najdražih animea svih vremena, a pripada i na vašoj listi.
> 
> – Keitaro

Izvori
------

1. 1 2  McCarthy 2008: str. 259
2. ↑  „Anime Grand Prix 1980". Animage. listopad 1980. Pristupljeno 21-08-2011.
3. ↑  Marc Savlov (26-06-1992). „*The Castle of Cagliostro - Review*". *The Austin Chronicle*. Pristupljeno 10-10-2008.
4. ↑  *Charles McCarter*. „*The Castle of Cagliostro - Review*". Arhivirano iz originala na datum 2006-06-30. Pristupljeno 10-10-2008.
5. 1 2  „*The Castle of Cagliostro - Review*". *Animeacademy*. 24-05-2004. Arhivirano iz originala na datum 2006-06-15. Pristupljeno 10-10-2008.

Literatura
----------

* McCarthy, Helen (2008). *500 Essential Anime Movies: The Ultimate Guide*. Ilex. ISBN 9781905814282.

Vanjske poveznice
-----------------

* *The Castle of Cagliostro* na sajtu IMDb
* Nausicaa.net Arhivirano 2006-08-22 na Wayback Machine-u
* *Cagliostrin novac* na Rotten Tomatoes
* Prijelomni anime Arhivirano 2008-07-04 na Wayback Machine-u
* Recenzija na *Anime News Network*

| * p
* r
* u
Hayao Miyazaki |
| --- |
| 1970-e | *Cagliostrin dvorac* |
| 1980-e | *Nausikaja iz vjetrovite doline* • *Laputa* • *Moj susjed Totoro* • *Kikin servis za dostavljanje* |
| 1990-e | *Porco Rosso* • *On Your Mark* • *Princeza Mononoke* |
| 2000-e | *Avanture male Chihiro* • *Pokretni dvorac* • *Ponyo na litici uz more* |
| 2010-e | *The Wind Rises* |
| Serije | *Lupin III* • *Future Boy Conan* • *Sherlock Hound* |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 4772150033041111180004

 |